《往通州途中漫成》
清代·陈奕禧

两载川衡转运功，今朝又挂布帆东。鹥凫野岸瀰瀰水，禾黍秋原淅淅风。

高鸟独归残照外，晚山半入乱云中。淡然心事凭谁识，一笑吟成意未穷。

作者简介：（1648—1709）清浙江海宁人，字六谦，号子文、香泉。贡生。由安邑县丞累官至南安知府。以书法名天下，雍正时敕命以其书刻石为《梦墨楼帖》。诗格亦高，王士禛称赏之，收为弟子。又能画。有《春蔼堂集》、《益州于役记》、《皋兰载笔》、《予宁堂帖》等。